Komission asetus (ETY) N:o 2295/92, annettu 31 päivänä heinäkuuta 1992, neuvoston asetuksessa (ETY) N:o 1765/92 tarkoitettuja valkuaiskasvien siementen tuottajia koskevan tukijärjestelmän soveltamista koskevista yksityiskohtaisista säännöistä



Virallinen lehti nro L 221 , 06/08/1992 s. 0028 - 0030

Suomenk. erityispainos Alue 3 Nide 44 s. 0110

Ruotsink. erityispainos Alue 3 Nide 44 s. 0110



KOMISSION ASETUS (ETY) N:o 2295/92, annettu 31 päivänä heinäkuuta 1992, neuvoston asetuksessa (ETY) N:o 1765/92 tarkoitettuja valkuaiskasvien siementen tuottajia koskevan tukijärjestelmän soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyjen peltokasvien tuottajia koskevan tukijärjestelmän käyttöön ottamisesta 30 päivänä kesäkuuta 1992 annetun neuvoston asetuksen (ETY) N:o 1765/92(1) ja erityisesti sen 12 artiklan, sekä katsoo, että kyseisten valkuaiskasvien viljelyyn tarkoitettujen viljelyalojen kasvamisen estämiseksi on myönnettävä oikeus saada korvauksia ainoastaan niille tuottajille, jotka viljelevät ilmasto-olosuhteiden ja maatalouden harjoittamisen kannalta soveltuvilla alueilla, komissio on ehdottanut yhtenäistettyä tarkastusjärjestelmää(2), hakemuksen sisältö, tarkastusta koskevat yksityiskohtaiset säännöt sekä väärien tietojen antamisesta aiheutuvat seuraamukset määritellään myöhemmin yhdessä yhtenäistetyn tarkastusjärjestelmän edellytysten kanssa, tuottajat voivat hakea korvauksia yleisen järjestelmän tai yksinkertaistetun järjestelmän mukaisesti; näillä kahdella järjestelmällä on oltava tietyt yhteiset perusteet, ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: I OSASTO Yleiset säännökset 1 artikla 1 Tässä asetuksessa laaditaan yksityiskohtaiset säännöt asetuksen (ETY) N:o 1765/92 soveltamisesta markkinointivuodesta 1993/1994. 2 Tässä asetuksessa tarkoitetaan: a) 'valkuaiskasveilla` peltokasveja, jotka tuottavat edellä mainitun asetuksen liitteessä I mainittujen valkuaiskasvien siemeniä; b) 'korvauksella` sen jäsenvaltion toimivaltaisen viranomaisen tuottajalle tekemää varojensiirtoa, jonka alueella tukeen oikeutetut viljelyalat sijaitsevat; c) 'tuotantoalueella` asetuksen (ETY) N:o 1765/92 3 artiklan 1 kohdan mukaisesti määritettyä aluetta, jolle on vahvistettu hehtaarikohtainen valkuaiskasvien siemeniä koskeva korvaus. II OSASTO Oikeus korvauksiin 2 artikla Neuvoston asetuksen (ETY) N:o 1765/92 6 artiklassa säädetty korvaus maksetaan ainoastaan niistä valkuaiskasvien viljelyaloista: a) jotka sijaitsevat sellaisilla tuotantoalueilla tai tuotantoalueiden osissa, jotka jäsenvaltio on julistanut ilmasto-olosuhteiltaan ja maatalouden harjoittamisen kannalta valkuaiskasvien viljelylle soveltuviksi; b) jotka kuuluvat neuvoston asetuksen (ETY) N:o 1765/92 2 artiklan 5 kohdan a alakohdassa tarkoitettuun yleiseen järjestelmään; c) joita kyseisten alueiden tunnistamisen mahdollistavat liiteasiakirjat sisältävä sellainen hakemus koskee, joka on jätetty toimivaltaiselle viranomaiselle viimeistään 15 päivänä toukokuuta; d) joille on kokonaisuudessaan viimeistään kyseisenä päivänä kylvetty herneitä, härkäpapuja tai makeita lupiineja paikallisten vaatimusten mukaisesti; e) joiden kokonaismäärä, jota hakemus koskee, on vähintään 0,3 hehtaaria ja joiden jokainen viljelypalsta on suurempi kuin jäsenvaltion kyseiselle tuotantoalueelle vahvistama vähimmäisala. 3 artikla Jäsenvaltion toimivaltaisen viranomaisen on pienennettävä viljelyaloja, joita hakemus koskee: - asetuksen (ETY) N:o 1765/92 2 artiklan säännösten mukaisesti, jos viljelyala on suurempi kuin alueellinen perusviljelyala tai tarvittaessa yksittäinen perusviljelyala, - komission asetuksen (ETY) N:o 2293/92(3) 4 artiklan 2 kohdan säännösten mukaisesti (pellonpoisto), - tarkastusta varten annettujen säännösten mukaisesti. III OSASTO Tuen maksaminen 4 artikla Jos tuottajan viljelyalat, joilla on oikeus tukeen, sijaitsevat useilla tuotantoalueilla, maksettava tuki määritetään sijainnin mukaisesti kullekin alalle, jota hakemus koskee. 5 artikla Korvauksen maksamisessa käytettävä maatalouden muuntokurssi on mainitun markkinointivuoden ensimmäisenä päivänä voimassa oleva kurssi. IV OSASTO Loppusäännökset 6 artikla 1 Jäsenvaltioiden on toimitettava komissiolle liitteessä I määritellyt tiedot siinä ilmoitetun määräajan kuluessa. 2 Jos alue koostuu useista toisistaan erillään olevista alueista, 1 kohdassa tarkoitetut tiedot on toimitettava jokaisesta toisistaan erillään olevasta alueesta, joista alue koostuu. 7 artikla Jäsenvaltioiden on annettava komissiolle tiedoksi tämän asetuksen mukaisesti toteutetut toimenpiteet viimeistään 31 päivänä joulukuuta 1992. 8 artikla Viljelylohkoa kohti voidaan tehdä vain yksi neuvoston asetuksessa (ETY) N:o 1765/92 säädetty korvaushakemus yhtenä markkinointivuonna. 9 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 181, 1.7.1992, s. 12 (2) EYVL N:o C 9, 15.1.1992, s. 4 [COM(91) 533 lopullinen]. (3) EYVL N:o L 221, 6.8.1992, s. 19 LIITE Tilastotiedot, jotka jäsenvaltioiden on toimitettava komissiolle tiedoksi Jäsenvaltioita pyydetään antamaan komissiolle seuraavat tiedot: - kustakin tuotantoalueesta, - kustakin kasvilajista (ja valkuaiskasvien kokonaismäärästä), - kustakin järjestelmästä (yleisestä ja yksinkertaistetusta); viimeistään seuraavina määräaikoina, laskettuna hakemusten viimeisestä jättöpäivästä: - 45 päivää: - hakemusten lukumäärä, - vastaava kokonaisviljelyala. - 250 päivää: - niiden hakemusten lukumäärä, joiden perusteella on maksettu korvausta, - kokonaisviljelyala, joita korvaukset koskevat, - arvio tuotoksista. Jäsenvaltiot voivat päivittää tietoja myöhemmin haluamanaan aikana.